Diari Oficial de la Generalitat Valenciana


Sumari del DOGV 1323, del 12-06-1990 (1990/817806)

ORDRE de 17 de maig de 1990, de la Conselleria de Cultura, Educació i Ciència, per la qual es convoquen ajudes econòmiques per als ajuntaments, mancomunitats de municipis, comerços, indústries i associacions cíviques sense finalitat lucrativa per a la realització d'activitats de promoció de l'ús del valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/17/(2)/dof/vci/html**

### Dades del document

Número de DOGV
:   1323

Data del DOGV
:   12-06-1990

Secció del DOGV
:   DISPOSICIONS GENERALS

Número del document
:   1990/817806


Data del document
:   17-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Odre de 17 de maig de 1990, de la Conselleria de Cultura, Ecucació i Ciència, per la qual es convoquen ajudes econòmiques per als ajuntaments, mancomunitats de municipis, comerços, indústries i associacions cíviques sense finalitat lucrativa, per a la realització d'activitats de promoció de l'ús del valencià.  
La Llei Orgànica 5/1982, d?1 de juliol, d'Estatut d?autonomia de la Comunitat Valenciana assenyala en l'article seté que el valencià és idioma oficial a la Comunitat Valenciana, alhora que determina que s'atorgarà protecció i respecte especials a la recuperació del valencià.  
La Llei 4/1983, de 23 de novembre, de la Generalitat Valenciana d'ús i ensenyament del valencià fixa com un dels objectius específics d'aquesta Llei protegir la recuperació del valencià, llengua pròpia de la Comunitat Valenciana, i garantir-ne l?ús normal i oficial.  
Els articles 7, 27, 28 i 29 determinen que el valencià és llengua pròpia de la Generalitat Valenciana i de la seua administració pública alhora que estableixen l?obligatorietat de fomentar l?ús del valencià i de propiciar-ne l?ensenyament als funcionaris i empleats públics.  
Per tal de donar compliment a aquests manaments legals, i atés que el Consell de la Generalitat Valenciana va determinar en el Decret 129/85 de 23 d'agost que les matèries referides a l?àmbit de la cultura i l?educació seran declarades d'interés comunitari, la Conselleria de Cultura, Educació i Ciència ha aprovat en l?Ordre de 19 de desembre de 1989 (DOGV núm. 1219 de 9-1-90) el Pla d'actuacions coordinades amb les diputacions provincials, en el qual s'inclou la promoció de l?ús del valencià a través de les activitats següents:  
1) Foment de l?ús del valencià en l'administració local.  
2) Campanyes de sensibilització general i per sectors afavoridora de l?ús del valencià.  
3) Foment de l?ús del valencià en l?àmbit de l'administració de la Generalitat Valenciana.  
Les diputacions provincials, d'acord amb la seua aportació econòmica, i sota la direcció i coordinació d'aquesta Conselleria, convocaran ajudes dirigides a la promoció de l?ús del valencià i a la creació d'una xarxa de normalització lingüística en l'administració local.  
Ateses aquestes consideracions i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE:  
Article primer  
Es convoquen ajudes econòmiques per als ajuntaments, mancomunitats de municipis, comerços, indústries i associacions cíviques sense finalitat lucrativa, destinades a la realització de programes i activitats de promoció de l?ús oficial i social del valencià dins dels àmbits respectius, i s'aproven les bases que regiran la convocatòria, les quals s'inclouen com a annex en aquesta ordre.  
Article segon  
L'import de les presents ajudes quedarà supeditat a l'existència de crèdits en la línia o línies pressupostàries que s'aproven en els pressupostos de la Generalitat Valenciana per a 1990.  
DISPOSICIONS FINALS  
Primera  
S'autoritza la Secretaria General d'aquesta Conselleria perquè dicte les resolucions necessàries per al desplegament i execució d'aquesta ordre.  
Segona  
Aquesta ordre entrarà en vigor l?endemà de ser publicada en el Diari Oficial de la Generalitat Valenciana.  
València, 17 de maig de 1990.  
El Conseller de Cultura, Educació i Ciència,  
ANTONI ESCARRE I ESTEVE  
ANNEX I  
Bases de la convocatòria  
1. BENEFICIARIS I OBJECTIUS DE LES AJUDES  
Seran objecte de subvenció les activitats de promoció de l?ús del valencià iniciades durant l'any 1990 segons els criteris següents:  
1. Ajuntaments i mancomunitats de municipis  
1.1. Beneficiaris: Podran sol·licitar ajudes els ajuntaments i les mancomunitats de municipis de la Comunitat Valenciana.  
1.2. Objectius:  
1.2.1. Funcionament de l'Oficina Municipal de Promoció de l?ús del València (OMPUV). Seran funcions pròpies, entre altres:  
- La versió en valencià dels documents oficials de la Corporació municipal.  
- Els serveis d'assessorament lingüístic i de traducció al públic.  
- L'assessorament legal i administratiu en assumptes lingüístics.  
- La coordinació i potenciació de les activitats de promoció de l?ús del valencià.  
1.2.2. Retolacions i senyalitzacions. Retolar en valencià els indicadors urbans, els indicadors de carrers, la senyalització interior i exterior dels edificis municipals, la senyalització de camins.  
1.2.3. Cursos d'ensenyament del valencià per a funcionaris, empleats públics i població adulta no escolaritzada. Han de tenir una durada de 70 hores lectives i s'han d'ajustar al calendari ordinari (octubre-maig) i als programes de la junta qualificadora de Coneixements de Valencià i han de tenir un mínim de 15 alumnes i un màxim de 35. Els professors hauran d'estar en possessió de la titulació adient: llicenciatura en filologia valenciana o Diploma de Mestre de Valencià.  
1.2.4. Campanya municipal de sensibilització i promoció de l?ús del valencià. Posaran en marxa actuacions que en fomenten l?ús en àmbits específics: comerç, esports, joventut, etc.  
2. Comerços i indústries  
2.1. Beneficiaris: Podran optar a aquestes ajudes els comerços i les indústries de la Comunitat Valenciana.  
2.2. Objectius: L'objectiu de les ajudes és la valencianització de: la retolació interior i exterior de les dependències i vehicles de l?empresa, la denominació dels productes i/o del seu etiquetatge, sempre que la valencianització supose un canvi substancial del text.  
3. Associacions sense finalitat lucrativa  
3.1. Beneficiaris: Podran optar a aquestes ajudes les associacions sense finalitat lucrativa radicades a la Comunitat Valenciana.  
3.2. Objectius: Subvencionar els programes referits a activitats de promoció de l?ús del valencià: retolació de les dependències, cursos d'ensenyament del valencià i altres activitats, excloent les relacionades amb l?àmbit de l?ensenyament.  
II. SOL·LICITUD  
1 . Lloc de presentació de la instància: Les instàncies es dirigiran al Gabinet d'Us del Valencià de la Secretaria General de la Conselleria de Cultura, Educació i Ciència, s'hauran d'ajustar al model que figura en l'annex II, í es presentaran amb la documentació complementària en el Registre General de la Conselleria o en els serveis territorials corresponents a Alacant, Castelló i València o per qualsevol dels mitjans establerts en l'article 66 de la Llei de procediment administratiu.  
2. Termini de presentació de la instància: El termini de presentació d'instàncies serà de 60 dies naturals comptadors des de l?endemà de la publicació en el DOGV.  
III. DOCUMENTACIO COMPLEMENTARIA  
Amb caràcter general, les sol·licituds hauran d'anar acompanyades de l'explicació detallada del projecte i del pressupost de l'activitat per a la qual es demana la subvenció i, especialment, s'hi hauran d'assenyalar les dades següents:  
1. Ajuntaments i mancomunitats de municipis  
1.1. Oficina Municipal de Promoció de l?ús del Valencià. Caldrà aportar relació de personal adscrit amb especificació del càrrec i funció que realitza i el pressupost de les activitats programades.  
1.2. Retolacions i senyalitzacions. Caldrà aportar la relació de les llegendes que es volen escriure en valencià.  
1.3. Cursos per a funcionaris, treballadors de l'administració i població adulta no escolaritzada. S'hi haurà de fer constar la titulació requerida als professors mitjançant una fotocòpia compulsada, i el calendari de realització del curs.  
1.4. Campanya municipal de sensibilització i promoció de l?ús del valencià. Cal especificar l?objectiu, la temporalització i els elements materials, personals i pressupostaris que s'utilitzaran en la campanya.  
2. Comerços i indústries  
S'hi hauran d'aportar les llegendes que figuraran en els rètols, cartells i etiquetes per als quals es demana la subvenció.  
3. Associacions cíviques sense finalitat lucrativa  
3. l. S'hi hauran d'explicitar les activitats de promoció de l?ús del valencià programades segons el tipus d'associació: culturals, esportives, musicals, de veïns, etc.  
3.2. En la sol·licitud de cursos per als membres de les associacions o per a la població adulta en general, s'hi haurà d'aportar la quantitat d'alumnes preinscrits en cada curs i nivell i el calendari de realització dels cursos.  
V. RESOLUCIO DE SOL·LICITUDS  
El Gabinet d'ús del Valencià, una vegada estudiades les sol·licituds de subvenció, farà les propostes al conseller de Cultura, Educació i Ciència, el qual resoldrà la seua concessió i la quantitat de la subvenció.  
V. FORMA DE PAGAMENT, OBLIGACIONS DELS BENEFICIARIS  
I JUSTIFICACIONS DE LES SUBVENCIONS  
1. Forma de pagament  
1.1. Ajuntaments i mancomunitats de municipis.  
La subvenció concedida es lliurarà a l?entitat en el moment de la resolució de la concessió.  
Posteriorment s'haurà de presentar la corresponent justificació d'acord amb el que s'estableix en aquesta Ordre.  
1.2. Comerços, indústries i associacions sense finalitat lucrativa.  
La subvenció concedida es lliurarà en presentar els documents justificatius d'haver realitzat l'activitat per a la qual s'ha concedit la subvenció.  
2. Obligacions dels beneficiaris  
2.1. El Gabinet d'ús del Valencià coordinarà, i podrà supervisar en qualsevol moment, les accions de promoció de l?ús del valencià perquè s'ajusten a les orientacions i directrius emanades de la Conselleria de Cultura, Educació i Ciència.  
2.2. Per a la coordinació dels cursos d'ensenyament del valencià, a la qual s'han d'atendre els que hagen estat subvencionats, el Gabinet d'ús del Valencià convocarà reunions de treball amb els professors encarregats de fes les classes.  
2.3. Els beneficiaris estaran obligats a la devolució de les subvencions rebudes, si es comprova una modificació substancial dels objectius pels quals es concedeix la subvenció.  
3. Justificació de la subvenció  
L'activitat objecte de la subvenció es justificarà amb la presentació dels documents que a continuació s'indiquen:  
3.1. Ajuntaments.  
3.1.1. Es justificaran amb un certificat d'haver estat registrat en la seua comptabilitat l?ingrés de la subvenció corresponent.  
3.1.2. Fotografies-tipus dels indicadors de carrers, de les senyalitzacions interiors, urbanes o del terme municipal i la relació de les llegendes utilitzades en la retolació.  
3.1.3. Per als cursos d'ensenyament del valencià, caldrà aportar la relació d'alumnes que han assistit al curs.  
3.2. Comerços i indústries.  
3.2.1. Fotocòpia de les factures (amb totes les dades exigides per la legislació fiscal vigent) i declaració on conste que el beneficiari en conserva l?original.  
3.2.2. Fotografia del rètol instal·lat i de l?etiquetatge en valencià.  
3.3. Associacions sense finalitat lucrativa.  
3.3.1. Fotocòpia de les factures (amb totes les dades exigides per la legislació fiscal vigent) dels treballs o activitats realitzades i la certificació on conste que l'associació en conserva l'original.  
3.3.2. Cursos d'ensenyament del valencià:  
- Fotocòpia de la titulació requerida al professor i nombre d'alumnes que hi han assistit.  
- Declaració del professor de la quantitat rebuda de l'associació en concepte de realització del curs.  
- Certificació del secretari de l'associació en què conste la quantitat abonada al professor per fer les classes.  
Veure annex


Còpia Permalink ELI